Lundell pelasi myös alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi maailmanmestaruuteen. Lundell valittiin vuoden 2018 turnauksessa Slovakiaa vastaan pelatun avausottelun päätteeksi Suomen ottelun parhaaksi pelaajaksi, kun hän oli tehnyt ottelussa tehot 1+3=4. Vuoden 2019 turnauksessa Lundell toimi Suomen varakapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta. Lundell valittiin myös Kanadaa vastaan pelatun avausottelun päätteeksi Suomen ottelun parhaaksi pelaajaksi.